Nets

La **Nets** era l'encarregada de la majoria de tasques del Club Súper 3 tals com fer els carnets, l'emissió dels dibuixos animats, organitzar les cartes rebudes dels súpers entre d'altres. Té una formidable memòria que li permet recordar les dades de tots els súpers.

## Nets

### Ocupació

Encarregada de les activitats del Súper 3

## Biografia

### Inici del Súper 3

Va ser qui va iniciar les emissions del club el 11 de febrer del 1991, des del mont McKenley, la muntanya més alta i més freda de l'Amèrica del Nord. Des d'un primer moment va haver de fer front a les interferències d'en Megazero.

### Segrestada pel Megazero

El Megazero la segrestarà i la durà al seu món laberíntic ple d'escombraries i residus tòxics. En Megazero farà una copia en negatiu d'ella, la Meganets, que és exactament igual que la Nets original però li repugna tot el relacionat amb el Club Súper 3 i, en parlar, utilitza el prefix "Mega-". Aquesta, s'intentarà infiltrar al Club per convertir-lo en el Club Megazero.

L'autèntica Nets, però s'escaparà i el Petri i la Noti la podran diferenciar de l'altra, això sí, amb l'ajuda dels súpers. La Meganets serà destruïda pel propi Megazero.

### Primer viatge a Morf

Amb la intenció de que en Mega l'hi perdés la vista, la Nets va construir la seva pròpia nau espacial. Amb ella, durant l'estiu del 1993, va viatjar per l'espai fins arribar al planeta Morf, el planeta dels Grans Canvis. Un cop allà, la Nets perdé la nau per culpa de la naturalesa canviant del planeta i s'hi quedarà atrapada. Guiada pel Llibre dels Enigmes va acabar entrant al laberint de miralls del nucli de Morf, lloc on es va quedar atrapada. Allà ella va comprovar com el màgic vent de Morf era capaç de canviar-li l'aspecte. Després d'uns quants canvis d'aspecte, la Nets original, va canviar d'aparença per última vegada, moment en que va buscar com sortir del laberint dels miralls. Per tal d'aconseguir-ho va cridar la Supermà. No obstant, tot i poder sortir del laberint, van trencar-se'n els miralls i ja no va poder recuperar la seva aparença original.

Amb l'ajuda del Llibre dels Enigmes, aniria fins als anells del planeta on el Petri i la Noti la trobaran i la rescataran. Després marxaran per un forat negre guiats pel Llibre que els conduiria fins l'edat del Mesozoic. Alla hi troben un ou de dinosaure d'on naixeria un triceratops anomenat Corni. Amb la seva ajuda aconseguixen tornar els quatre al present

### Segon viatge a Morf

Quan el Megazero hipnotitza al Petri, la Nets i la Noti entren als seus somnis per trobar la solució. Tot i estar a punt de caure adormides, el Llibre dels Enigmes els senyala que la clau està en tornar al planeta Morf.

La Nets anirà per segon cop al Morf per buscar la manera de despertar-lo. Ella passarà pel nucli del planeta, el Gran Remolí, on respirarà el vent de Morf que li donarà el poder de transformar-se en la Netsòlia.

Per transformar-se en la Netsòlia, la Nets només havia de cridar "*Morfing!*" girant sobre si mateixa. En tornar a la Terra, descobriran que només cal un petó amb el vent de Morf per despertar en Petri. Així es farà i, en despertar-se, el Petri s'enamorarà de la Netsòlia.

### Missions posteriors

La Nets i el Petri descobriran, més endavant, que la Noti ha desaparegut al Cau del Megazero, al Palau de Moiré, buscant el secret del Megazero. Amb el Llibre dels Enigmes aconseguiran alliberar-la però ella no els explicarà el secret per por que provoqui que ells dos es transformin en Moiré.

Per encàrrec del Tomàtic, la Nets, acomanyada per en Petri i la Noti, viatjarà a l'Edat Mitjana per trobar la Pedra Filosofal.

### El Llibre d'Isis

Quan ella, el Petri i la Nets troben un papir amb les indicacions per trobar el Llibre d'Isis, surten a la seva recerca. Viatgen a Egipte i hi investiguen. Finalment, troben el Llibre en una cambra secreta de Tutankamón. Abans de poder llegir el llibre el Megazero els el pren de les mans.

Amb el llibre, el Megazero llança un encanteri que li treu els poders a la Netsòlia fent que la Nets no s'hi pugui tornar a transformar. Tots ells tornen al Cau del Megazero per enfrontar-s'hi. Tot i debilitar la Super Mà amb els encanteris del Llibre d'Isis, aconsegueixen desintegrar el Megazero amb la fórmula que la Noti havia trobat temps abans.

### Desaparició

La Nets va rebre un sac amb una roca estranya. En primer terme, la Noti va pensar que es tractava d'una pedra volcànica. Tot i així, després d'investigar al observatori Fabra de Barcelona, va veure que es tractava d'un meteorit. Mentre la Nets se'n feia càrrec com podia, la Noti, amb l'ajuda del seu nòvio:en Mika Morell, van investigar la seva procedència. A més a més, posteriorment, en van localitzar tres més: un a la Xina, un al dessert del Sàhara i un a Alemanya. Posteriorment, van determinar que el que havia rebut la Nets tenia Florida (Estats Units d'Amèrica) com a procedència. Fruit també de les investigacions, van poder constatar que tenien components megazèrics.

Quan la Noti i en Mika van traçar les coordenades dels punts on van localitzar les pedres, traçaren la silueta d'una constel·lació. La Noti seria l'encarregada d'investigar-la i determinar-ne la ubicació. Aquesta constel·lació va resultar contenir una taca de neu magazèrica que era una porta a la substància primigènia del Megazero.

La Nets buscant la petriombreta, qui volia anar a la platja, es va topar amb l'entrada de la constel·lació. Pensant-se que era l'entrada a un parc aquàtic, hi va entrar. Un cop a dins, va trobar-hi les dues neurones del Megazero: la Poca i la Solta. Les dues van plantejar-li un enigma que havia de resoldre si en volia sortir: Què és qui sent més que tot, és un gran no res?. Malauradament, la Nets no trobava la resposta correcta i, amb cada error s'anava empetitint fins que, tot i encertar la resposta, va arribar al punt de convertir-se en una simple bola de llum que contenia la seva essència.

Gràcies a l'ajuda de la Supermà, l'essència de la Nets va ser màgicament transferida a la foto d'una noia d'un calendari del 1999 penjat a la ment del Megazero. Un cop transferida, la noia del calendari (la Bibiana), va prendre vida, conservant els coneixements i records del Club Súper 3 que tenia la Nets.

## Etimologia del nom

El seu nom evoca clarament a la seva tasca de fer car***NETS***. A més, però, Nets també era el sobrenom amb el que es coneixia la mare del coodirector del Súper 3 en aquell moment.

## Poders

La Nets adquireix poders quan es transforma en la Netsòlia.

* **Volar:** Pot volar.
* **Transformar:** És capaç de transformar els objectes del seu entorn d'una bufada. Tanmateix, no els pot transformar en exactament el que vol.

## Curiositats

* En el primer capítol de la segona temporada de Projecte Beta se sent a través de la ràdio unes frases similars a les de la Nets a l'inici del Súper 3, dient inclús la data.